SERVICIUL DE GOSPODĂRIE COMUNALĂ COROD
Galați, str. Ștefan cel Mare, nr. 283, Corod
CIF 38373260

Anunț concurs pentru post contractual conform H.G. 1336/2022
A.) Serviciul De Gospodărie Comunala Corod cu sediul în Corod, str. Ștefan cel Mare nr. 283, județul Galați, organizează concurs pentru ocuparea următorului post contractual, conform H.G. nr. 1336/08.11.2022:
1. Nivelul postului: execuție
2. Denumirea postului: Lucrător pentru salubrizare (muncitor salubrizare), cod COR 961303, post vacant, pe perioadă nedeterminată.
3. Numărul de posturi: 1 post normă întreagă (8 ore/zi, 40 ore/săptămână)
B.) Documente solicitate candidaților pentru întocmirea dosarului de concurs, conform art. 35 din H.G. 1336/2022
a) formular de înscriere la concurs, conform modelului prevăzut la anexă;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, după caz, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă sau a adeverinței eliberate de angajator pentru perioada lucrată, după caz;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) curriculum vitae
Dosarele de înscriere se depun la sediul instituției. Informații la tel: 0767079170 sau la sediul instituției.
Termenul de depunere a dosarelor: 20.11.2026, ora 15:00, la sediul instituției.
C.) Condițiile generale prevăzute de art. 15 din H.G. 1336/08.11.2022
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 – Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face persoana candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019, pentru domeniile prevăzute la art. 35 alin. (1) lit. h) (după caz).
Condiții specifice de participare la concurs:
1. Nivelul studiilor: studii generale
2. Vechime în muncă: nu este necesară;
3. Alte condiții: capacitate de efort fizic; disponibilitate pentru lucru în aer liber, în orice condiții meteo; respectarea normelor de securitate și sănătate în muncă și a regulilor de colectare separată a deșeurilor.
D.) Bibliografie și tematică:
– Legea nr. 101/2006 a serviciului de salubrizare a localităților, republicată, cu modificările și completările ulterioare (noțiuni generale privind activitatea de salubrizare);
– O.U.G. nr. 92/2021 privind regimul deșeurilor, cu modificările și completările ulterioare (colectarea separată a deșeurilor: sticlă, plastic, hârtie/carton, metal, deșeuri menajere);
– Legea nr. 319/2006 a securității și sănătății în muncă, cu modificările și completările ulterioare (echipament individual de protecție, măsuri de securitate în muncă);
– Proba practică (descrisă mai jos la secțiunea E).
E.) Etapele concursului și conținutul probelor
Concursul se desfășoară în următoarele etape:
1. Selecția dosarelor – conform criteriilor din HG nr. 1336/2022.
2. Proba practică (probă eliminatorie) – constă în verificarea abilităților practice de lucrător pentru salubrizare, după cum urmează:
a) sortarea corectă a unui lot de deșeuri pe fracții (sticlă, plastic PET, hârtie/carton, doze/metal, deșeuri menajere);
b) manipularea și golirea recipientelor de colectare și încărcarea deșeurilor în condiții de siguranță;
Durata probei practice este de maximum 30 de minute de candidat.
Proba practică se notează cu puncte de la 0 la 100. Punctajul minim pentru promovare este de 50 de puncte, conform art. 46 alin. (3) lit. a) din HG nr. 1336/2022. Proba practică este eliminatorie: doar candidații declarați „admis” la această probă pot susține interviul.
3. Interviul – constă în verificarea motivației, a experienței profesionale și a cunoștințelor generale privind specificul postului. Durata interviului este de maximum 15 minute de candidat. Interviul se notează cu puncte de la 0 la 100. Punctajul minim pentru promovare este de 50 de puncte.
Punctajul final se calculează ca medie aritmetică a notelor obținute la proba practică și interviu.




Calendarul de desfășurare a concursului:
	Etapă
	Data
	Ora

	Data postării/publicării anunțului
	06.11.2026
	

	Data limită de depunere a dosarelor
	20.11.2026
	15:00

	Selecția dosarelor
	23.11.2026
	12:00

	Afișarea selecției dosarelor
	23.11.2026
	13:00

	Termen limită contestații ref. la selecția dosarelor
	24.11.2026
	13:00

	Afișarea rezultatelor la contestații (selecția dosarelor)
	25.11.2026
	13:00

	Proba practică (eliminatorie)
	03.12.2026
	09:00

	Afișarea rezultatelor la proba practică
	03.12.2026
	11:00

	Termen limită contestații la proba practică
	04.12.2026
	11:00

	Afișarea rezultatelor la contestații (proba practică)
	04.12.2026
	15:00

	Proba interviu
	07.12.2026
	09:00

	Afișarea rezultatelor la proba interviu
	07.12.2026
	12:00

	Termen limită contestații la proba interviu
	08.12.2026
	12:00

	Afișarea rezultatelor la contestații (proba interviu)
	08.12.2026
	15:00

	Afișare rezultat final
	08.12.2026
	15:30


Probele concursului se desfășoară la sediul Serviciului de Gospodărie Comunală Corod, str. Ștefan cel Mare, nr. 283, Corod, jud. Galați.

Șef Serviciu,
Dediu Ionica
